
Kakvo je stanje trudnice i dojilje u ramazanu kada ne poste, te koliko je potrebno nahraniti sa rižom?


* 
* 
* 
* 
* 
* 
* 

 
Propis trudnice i dojilje koje ne poste u ramazanu?

Nije dozvoljeno trudnici i dojilji da ne poste u toku ***[ramazana](https://pitajucene.com/search/ramaza/questions/ "Pretraži pitanja o ramazanu")*** osim uz šerijatski razlog, a ako tako već postupe uz razlog na njima je obaveza nadoknade zbog riječi Uzvišenog po pitanju bolesnika: “A onome od vas koji bude bolestan ili na putu – isti broj drugih dana”. (Sura El-Bekare, 185)  

Ako im je razlog strah za dijete, na njima je da uz nadoknadu nahrane siromaha za svaki dan. Bilo da se radi o pšenici, riži, datulama ili nečemu drugom od ljudske hrane.  

A neki učenjaci su rekli da im nije propisano osim nadoknaditi ***[post](https://pitajucene.com/search/post/questions/ "Pretraži pitanja o postu")*** u svim situacijama jer za obaveznost nahranjivanja siromaha ne postoji dokaz iz Kur’ana i sunneta, a osnova je nepostojanje obaveznosti i odgovornosti osim uz dokaz za to, i ovo je ***[mezheb](https://pitajucene.com/search/mezheb/questions/ "Pretraži pitanja o mezhebima")*** Ebu-Hanife, i ovaj govor je jak. [Ibn-Usejmin]


Muhammed b. Salih ***[El-Usejmin](https://pitajucene.com/search/Usejmin/answers/ "Pretraži odgovore od Muhammed ibn Salih el-Usejmin")*** 


Prijevod: Senad Crnkić  

<https://islamhouse.com/bs/fatwa/430940/>


